Αλέξης Χαρίτσης

Ο Αλέξης Χαρίτσης (Καλαμάτα, 10 Αυγούστου 1977) είναι Έλληνας μηχανικός, πολιτικός, βουλευτής και πρόεδρος της Νέας Αριστεράς. 

Στο παρελθόν έχει διατελέσει Υπουργός Εσωτερικών, Αναπληρωτής Υπουργός Οικονομίας και Ανάπτυξης, Υφυπουργός Οικονομίας, Ανάπτυξης και Τουρισμού αλλά και Γενικός Γραμματέας Δημοσίων Επενδύσεων και ΕΣΠΑ.

Βιογραφικά στοιχεία
Γεννήθηκε το 1977 στην Καλαμάτα.  

Σπούδασε στο τμήμα Ηλεκτρολόγων Μηχανικών και Μηχανικών Υπολογιστών του ΕΜΠ, έκανε μεταπτυχιακές σπουδές στο Πανεπιστήμιο του Μάντσεστερ, με ειδίκευση στις ανανεώσιμες πηγές ενέργειας. Οργανώθηκε από τα φοιτητικά του χρόνια σε αριστερές οργανώσεις και εγγράφηκε στον Συνασπισμό στα τέλη του 2008. 

Στις αυτοδιοικητικές εκλογές του 2006 ήταν υποψήφιος δημοτικός σύμβουλος στην Καλαμάτα χωρίς να εκλεγεί. Στις εκλογές του 2012 και του Σεπτεμβρίου του 2015 ήταν υποψήφιος βουλευτής με τον ΣΥΡΙΖΑ στη Μεσσηνία. Υπήρξε μέλος της Κεντρικής Επιτροπής του κόμματος και ένας εκ των συμμετεχόντων στην Κίνηση των 53+. Επίσης, έχει διατελέσει συντονιστής του τομέα Ενέργειας του ΣΥΡΙΖΑΠολιτευτές και συγγενείς σε θέσεις - κλειδιά του κράτους.

Στην πρώτη κυβέρνηση του Αλέξη Τσίπρα διετέλεσε γενικός γραμματέας Δημοσίων Επενδύσεων και ΕΣΠΑ στο Υπουργείο Οικονομίας, Υποδομών, Ναυτιλίας και Τουρισμού. Στη δεύτερη κυβέρνηση Τσίπρα ήταν υφυπουργός Οικονομίας, Ανάπτυξης και Τουρισμού αρμόδιος για θέματα ΕΣΠΑ. Μετά τον ανασχηματισμό της 5ης Νοεμβρίου 2016 ορίστηκε αναπληρωτής υπουργός Οικονομίας και Ανάπτυξης. Μετά τον ανασχηματισμό της 29ης Αυγούστου 2018 ορίστηκε  Υπουργός Εσωτερικών,Ανασχηματισμός: Ποιος είναι ο Αλέξης Χαρίτσης ο νέος υπουργός Εσωτερικών θέση την οποία διατήρησε μέχρι τις 13 Ιουνίου 2019. 

Στις βουλευτικές εκλογές του 2019 ήταν υποψήφιος βουλευτής Μεσσηνίας και εξελέγη με 16.279 ψήφους. Στις 16 Ιουλίου 2019 ορίστηκε εκπρόσωπος Τύπου του ΣΥΡΙΖΑ και παρέμεινε στη θέση μέχρι τον Σεπτέμβριο του 2020. 

Στις εκλογές του Μαΐου και του Ιουνίου 2023 ανανέωσε τη βουλευτική του θητεία.

Τον Ιούλιο του 2023 ανακοίνωσε ότι δε θα είναι ο ίδιος υποψήφιος στις εσωκομματικές εκλογές για την προεδρία του ΣΥΡΙΖΑ-ΠΣ και ότι στηρίζει την υποψηφιότητα της Έφης Αχτσιόγλου. Ήταν ένας από τους 9 βουλευτές της ομάδας των «6+6» περί την Έφη Αχτσιόγλου που ανεξαρτητοποιήθηκαν από το ΣΥΡΙΖΑ-Π.Σ. το Νοέμβριο του 2023 και συνυπέγραψε ένα κείμενο 57 μελών της Κεντρικής Επιτροπής, οι οποίοι αποχώρησαν από το κόμμα επικρίνοντας το νέο του πρόεδρο, Στέφανο Κασσελάκη, ότι βλάπτει το ΣΥΡΙΖΑ-Π.Σ. επιδεικνύοντας αντιδημοκρατική συμπεριφορά, πολιτικές αντιφάσεις και έλλειψη προγραμματικού λόγου.

Στις 4 Δεκεμβρίου 2023, με την ανακοίνωση της συγκρότησης της Κοινοβουλευτικής Ομάδας «Νέα Αριστερά» από έντεκα βουλευτές που είχαν αποχωρήσει από το ΣΥΡΙΖΑ-Π.Σ., ο Χαρίτσης ορίστηκε πρόεδρός της.«Νέα Αριστερά» το όνομα των «11», Οικονομικός Ταχυδρόμος.

Στις 10 Νοεμβρίου 2024 εξελέγη πρόεδρος του κόμματος από το ιδρυτικό τετραήμερο συνέδριο που διεξήχθη στο ΣΕΦ.Νέα Αριστερά: Ολοκληρώθηκε το συνέδριο – «Προχωράμε, αλλάζουμε, ανανεωνόμαστε», είπε ο Χαρίτσης. in.gr. 10 Νοεμβρίου 2024

 Παραπομπές 

Κατηγορία:Έλληνες ηλεκτρολόγοι μηχανικοί
Κατηγορία:Απόφοιτοι του Εθνικού Μετσόβιου Πολυτεχνείου
Κατηγορία:Έλληνες υφυπουργοί Οικονομίας, Ανάπτυξης και Τουρισμού
Κατηγορία:Έλληνες αναπληρωτές υπουργοί Οικονομίας και Ανάπτυξης
Κατηγορία:Έλληνες υπουργοί Εσωτερικών
Κατηγορία:Έλληνες αρχηγοί κομμάτων
Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Βουλευτές Μεσσηνίας
Κατηγορία:Έλληνες Γενικοί Γραμματείς